Flutur a precizat că este "încărcat cu foarte multă responsabilitate", în urma anunțării unei noi candidaturi din partea PNL.
Anunțul lui Gheorghe Flutur a fost făcut după ce actualul viceprimar al CJ Suceava din partea PNL a spus că va candida pentru funcția de primar al Sucevei, potrivit Monitorul de Suceava.
"Sunt convins că o combinație între un tânăr la municipiul Suceava și un om cu vechime și experiență va fi soluția optimă pentru municipiul și județul Suceava. Sunt multe proiecte și aș sublinia doar "Orașul la autostradă", dar și polul de dezvoltare pe Nord-Est, pentru că noi împreună cu Botoșani trebuie să ne pregătim de un pol de dezvoltare economică puternică", a arătat Flutur.
Liderul PNL Suceava a remarcat faptul că liberalii vin cu o schimbare de generații importantă, având candidați tineri în mai multe localități importante, cum ar fi Vatra Dornei, prin viceprimarul Marius Rîpan, și Rădăuți, prin actualul primar Bogdan Loghin.